Nicolai Nielsen

Nicolai Nielsen (også skrevet Niels Nielsen) (1777–1854)Tallak Lindstøl: Stortinget og Statsraadet 1814-1914, Kristiania, 1914, samt tillæg. B. 1 D. 2 : Biografier L-Ø samt tillæg digital utgave side 633 var en dansk-norsk prest, eidsvollsmann og stortingsmann.

Nielsen ble født i landsbyen Bolbro på Fyn i Danmark, faren hans var smed. Han ble tatt opp som student i 1796 og ble cand. theol. i 1804. Noen år fra 1801 styrte han kystsignalstasjonen på Stevns klint på Sjælland. Fra 1807 var han sogneprest i Vardø. Han giftet seg der med Anna Cathrine Trost, datter av kommandant Hans Jørgen Jacob Trost på Vardøhus festningBrua, Informasjonsblad frå Fjaler kommune - Nr. 1/14 13. årgang. . Fra 1812 til 1821 var han sogneprest i Ytre Holmedal i Sunnfjord. Perioden fra 1821 til 1835 var han sogneprest i Eid i Nordfjord, de siste fem år også prost i Nordfjord prosti. Til sist var han sogneprest i Borgund prestegjeld på Sunnmøre, hvor han døde i 1854.

I 1814 var Nielsen utsending fra Nordre Bergenhus amt til Riksforsamlingen på Eidsvoll, der han hørte til selvstendighetspartiet.Nicolai Nielsen fra Eidsvoll 1814 Han representerte samme amt på Stortinget i 1830, og var da medlem av militærkomiteen.

Nielsen ble valgt etter forslag fra biskop Johan Nordahl Brun, og forslaget skyldes nok at Nielsen hadde holdt en patriotisk preken etter Kielfreden. På Eidsvoll var han imidlertid taus. Hovedhuset på prestegården Bjerga i Fjaler består, selv om mye eksteriøret og interiøret er endret etter Nielsens sin tid.

 Referanser 

 Litteratur 
 Anders Bjønnes m.fl. (redaktører): Eidsvollsmennene – Hvem var de?, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814
 Hermund Kleppa. Minnetavle over eidsvollmannen Niels Nielsen, fra Kulturhistorisk leksikon .

 Eksterne lenker 


 Slekt og Data / Arkivverket - Eidsvollsmennenes etterkommere 

Kategori:Eidsvollsmenn
Kategori:Stortingsrepresentanter 1830–1832
Kategori:Norske lutherske prester
Kategori:Norske embets- og tjenestemenn
Kategori:Nordmenn født i Danmark